**Justiits- ja Digiministeerium 05.06 2025.a.**

**Koostööpalve Eesti represseeritute esindamiseks Balti Alliansi tegevuses**

Murtud Rukkilille Ühing on tegutsenud Eestis alates 2003. aastast. Omame selget ülevaadet represseeritute olukorrast ning pikaaegset kogemust represseeritute elukvaliteedi parandamisel, ühisürituste korraldamisel, info hankimisel ja vahendamisel, koostöövõrgustiku loomisel, mälu hoidmisel nii konverentside korraldamise, infolehtede ja raamatute väljaandmisel ning mälestuspaikade loomisel ja korrastamisel. Oleme kursis, millist abi ja tuge vajavad meie represseeritud, et väärikalt vananeda.

Viimased kümme aastat oleme ühendanud jõud Läti ja Leedu represseeritute ühingutega. Nüüdseks teeme koostööd ka Poola saatusekaaslastega ning oleme sõlminud Balti Alliansi koostöölepingu. Meie ühistegevuse eesmärk on muuta Balti riikide ja Poola represseeritute vanaduspäevad väärikamaks, anda neile jõudu ja kindlust, et nooremad põlvkonnad ei unusta inimsusevastaseid kuritegusid. Balti Alliansi lepingu sõlmimine oli suur samm ning suur au, aga ka vastutus. Oleme juba korduvalt kokku saanud ning meie esindajad on tulnud nendelt soojadelt vastuvõttudelt ja sisukatelt kohtumistelt tagasi suurepäraste emotsioonidega.

Meid seovad ühised läbielamised ning me näeme ja tajume maailma sarnaselt, sageli ka ilma sõnadeta või keelebarjääri kiuste. Meie mälestustes on palju sarnast ja kokkupuutepunkte, samas on meil üksteiselt palju õppida ja kogemusi vahetada.

Peame üheskoos arutama, mida saame koos ära teha, et represseeritud oleksid au sees, saaksid väärikalt vananeda ning anda mälestuse hoidmisel teatepulga üle noortele. Peame leidma viisi, kuidas meie lood oleksid jäädvustatud ning mälu oleks jätkuvalt hoitud nii ühiskonnaelus, kooliprogrammides, poliitika kujundamisel, aga ka kultuuris.

Murtud Rukkilille Ühingul on plaanis võõrustada Tallinnas 18.-20. septembril 2025. aastal represseeritute ühingute delegatsioone Eestist, Lätist, Leedust ja Poolast. Korraldame 19. septembril Toompea lossi saalis konverents, mis keskendub põlvkondade vahetusele ning ajaloolise mälu säilitamisele. Konverentsil osalevad igast riigist nii represseeritute ühingute kui ka nende noortekogude või noorema põlvkonna esindajad.

Meie kindel soov ja plaan on laiendada noorte koostööd Balti Alliansi koostöölepingu sõlminud ühingute noortega, et leida võimalusi ühistegevuseks, represseeritute toetamiseks ja aitamiseks, leidmaks võimalusi projektitaotluste kirjutamiseks, repressioonidega seotud materjali kogumiseks, talletamiseks ning esitamiseks.

Selleks, et saaksime meie represseerituid Balti Alliansi koostöös väärikalt esineda ja töös kaasa lüüa, palume justiits- ja digiministeeriumi esindatust osalema Balti Alliansi töös nii patroonina kui ka nõuandjana.

Lugupidamisega

Enno Uibo

Murtud Rukkilille Ühingu esimees